  Виталий Пронин Анай капиталэз 4 ӧръя кутыны луэ, огез соос пӧлысь - нылпиосыз дышетон.Туннэ нуналлы шаерысьтымы 3 сюрс 300 пала семьяос кутӥзы ни анай капиталзэс пиналзэс дышетон вылысь. Удмуртиысь Пенсиосъя фонд та ӧрлы келяз ни ог 90 миллион манет.Тодады вайытом: анай капиталэз 4 ӧръя кутыны луэ. Огез соос пӧлысь - нылпиосыз дышетон. Ӵапак та ласянь Пенсиосъя фондэ вазиськисьёслэн лыдзы выль дышетскон ар азьын йылэ.Пусйыны кулэ: дышетон - со вузын яке ссузын дышетскон гинэ ӧвӧл. Соин общежитиын улон понна яке пичи пиналэз нылпи садэ нуллон понна но тырыны луэ. Озьы ик анай-атайёс тодыны кулэ: дышетыны луэ кызьы бадӟымзэ, озьы ик пичизэ но нылпиез. Но лыдэ басьтоно: дышетон ӧръя анай капиталэз кутон понна нылпилы одно ик 3 арес тырмыны кулэ.Вузэ яке ссузэ дышетскыны пырись пинал 25 ареслэсь бадӟым медаз луы. Дышетскон заведениез интыяськемын мед луоз Россиын.Анай капиталэз кутон сярысь куриськонэз гожтыны луэ Пенсиосъя фондын, МФЦ-ын яке www.pfrf.ru сайтын.УД Туспуктэмез: Infovoronezh.ru Теги: анайкапитал  